1 พฤศจิกายน
เหตุการณ์

พ.ศ. 908 (ค.ศ. 365) – กลุ่มชนอลามันน์ข้ามแม่น้ำไรน์และรุกรานเผ่ากอล จักรพรรดิวาเลนติเนียนที่ 1 เสด็จไปยังปารีสเพื่อบัญชาการกองทัพและป้องกันบรรดานครกัลลิก
พ.ศ. 1684 (ค.ศ. 1141) – การครองราชย์ของจักรพรรดินีมาทิลดาในฐานะ 'ท่านหญิงแห่งอังกฤษ' สิ้นสุดลง เนื่องจากสตีเฟนแห่งบลัวได้สถาปนาตนเป็น 'พระมหากษัตริย์แห่งอังกฤษ'
พ.ศ. 1722 (ค.ศ. 1179) – พระเจ้าฟีลิปที่ 2 ได้รับการสวมมงกุฎเป็น 'พระมหากษัตริย์แห่งฝรั่งเศส'
พ.ศ. 2046 (ค.ศ. 1503) – จูเลียโน จูลิอาโน เดลลา โรเวเร ได้รับเลือกให้เป็นพระสันตะปาปานามว่า 'สมเด็จพระสันตะปาปายูลิอุสที่ 2'
พ.ศ. 2055 (ค.ศ. 1512) – มีเกลันเจโล เสร็จภารกิจวาดภาพบนเพดานโบสถ์น้อยซิสทีน ณ นครรัฐวาติกัน
พ.ศ. 2063 (ค.ศ. 1520) – เฟอร์ดินานด์ มาเจลลัน นำชาวยุโรปกลุ่มแรกเดินทางผ่านช่องแคบมาเจลลัน ซึ่งเชื่อมมหาสมุทรแปซิฟิกและมหาสมุทรแอตแลนติก ทางใต้ของทวีปอเมริกาใต้
พ.ศ. 2147 (ค.ศ. 1604) – วิลเลียม เชกสเปียร์ ได้นำแสดงบทละคร โอเทลโล เป็นครั้งแรก ณ พระราชวังไวต์ฮอล ในกรุงลอนดอน
พ.ศ. 2154 (ค.ศ. 1611) – บทละครเรื่อง พายุพิโรธ ของเชกสเปียร์ ได้จัดแสดงเป็นครั้งแรก ณ พระราชวังไวต์ฮอล ในกรุงลอนดอน
พ.ศ. 2231 (ค.ศ. 1688) – พระเจ้าวิลเลียมที่ 3 แห่งอังกฤษ ได้เดินทางออกจากเนเธอร์แลนด์เป็นครั้งที่สอง เพื่อโค่นล้มราชบัลลังก์อังกฤษ สกอตแลนด์ และไอร์แลนด์ของสมเด็จพระเจ้าเจมส์ที่ 2 ในช่วงการปฏิวัติอันรุ่งโรจน์
พ.ศ. 2298 (ค.ศ. 1755) – เกิดแผ่นดินไหวขนาดรุนแรง ทำให้เกิดคลื่นสึนามิทำลายกรุงลิสบอน มีผู้เสียชีวิตในประเทศโปรตุเกสและโมร็อกโกกว่า 100,000 คน
พ.ศ. 2343 (ค.ศ. 1800) – จอห์น แอดัมส์ เป็นประธานาธิบดีคนแรกของสหรัฐอเมริกาที่อาศัยอยู่ในทำเนียบขาว
พ.ศ. 2348 (ค.ศ. 1805) – นโปเลียน โบนาปาร์ต เข้ารุกรานออสเตรียในช่วงสงครามสหสัมพันธมิตรครั้งที่สาม
พ.ศ. 2357 (ค.ศ. 1814) – การประชุมใหญ่แห่งเวียนนาได้เปิดโอกาสการกำหนดแผนที่การเมืองยุโรป ภายหลังจากความพ่ายแพ้ของฝรั่งเศสในสงครามนโปเลียน
พ.ศ. 2428 (ค.ศ. 1885) – กองทัพปราบฮ่อของจอมพลมหาอำมาตย์เอก เจ้าพระยาสุรศักดิ์มนตรี (เจิม แสง-ชูโต) (ในขณะนั้นเป็นพระนายไวย) รับพระราชทานธงจุฑาธุชธิปไตยซึ่งเป็นธงชัยเฉลิมพลอย่างใหม่ธงแรก
พ.ศ. 2432 (ค.ศ. 1889) – พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้า ฯ ให้จัดตั้งโรงพยาบาลคนเสียจริตขึ้นที่ปากคลองสาน เป็นโรงพยาบาลจิตเวชศาสตร์แห่งแรกของประเทศไทย รับผู้ป่วยไว้รักษาครั้งแรก 30 คน ภายหลังเปลี่ยนชื่อเป็นโรงพยาบาลสมเด็จเจ้าพระยา
พ.ศ. 2437 (ค.ศ. 1894) – จักรพรรดินิโคลัสที่ 2 ได้ขึ้นเป็นซาร์แห่งรัสเซียพระองค์ใหม่และพระองค์สุดท้าย ภายหลังจากการสิ้นพระชนม์ของจักรพรรดิอะเลคซันดร์ที่ 3 แห่งรัสเซีย ผู้เป็นพระราชบิดา
พ.ศ. 2439 (ค.ศ. 1896) – ภาพโชว์หน้าอกเปลือยของผู้หญิง ปรากฏบนนิตยสาร เนชั่นแนล จีโอกราฟิก เป็นครั้งแรก
พ.ศ. 2440 (ค.ศ. 1897) – อาคารหอสมุดรัฐสภาได้เปิดให้บริการประชาชนทั่วไปเป็นครั้งแรก
พ.ศ. 2446 (ค.ศ. 1903) – รัชกาลที่ 5 ครองราชย์ครบ 35 ปี มีการฉลองใหญ่และเปิดถนนราชดำเนินนอก
พ.ศ. 2454 (ค.ศ. 1911) – การทิ้งระเบิดทางอากาศครั้งแรกของโลกเกิดขึ้นที่ลิเบียในช่วงสงครามอิตาลี-ตุรกี โดยร้อยโท จูลีโอ กาวอตตี แห่งอิตาลี ได้ทิ้งระเบิดขนาดเล็กเป็นจำนวนมาก
พ.ศ. 2461 (ค.ศ. 1918) – ยูเครนตะวันตกแยกตัวออกจากออสเตรีย-ฮังการี
พ.ศ. 2465 (ค.ศ. 1922) – การล้มล้างระบอบสุลต่านออตโตมัน: สุลต่านเมห์เหม็ดที่ 6 สุลต่านองค์สุดท้ายแห่งจักรวรรดิออตโตมันสละราชสมบัติ
พ.ศ. 2479 (ค.ศ. 1936) – เยอรมนีประกาศรับรองราชอาณาจักรเอธิโอเปียที่ถูกอิตาลียึดครอง และเบนิโต มุสโสลินีได้ประกาศอักษะโรม-เบอร์ลินในวันนี้
พ.ศ. 2499 (ค.ศ. 1956) – การปฏิวัติฮังการี: อิมแร นอจ ประกาศความเป็นกลางของฮังการีและการถอนตัวจากกติกาสัญญาวอร์ซอ กองทัพโซเวียตเคลื่อนพลเข้ายึดครองประเทศอีกครั้ง
พ.ศ. 2506 (ค.ศ. 1963) –
วันเปิดทำการหอดูดาวอาเรซิโบในเปอร์โตริโก เป็นหอดูดาวที่มีกล้องโทรทรรศน์วิทยุขนาดใหญ่ที่สุดในโลก
คณะทหารที่มีนายพล เซือง วัน มิญ เป็นผู้นำ ได้กระทำการรัฐประหารในเวียดนามใต้ โง ดิ่ญ เสี่ยม และโง ดิ่ญ ญู ถูกสังหาร
พ.ศ. 2539 (ค.ศ. 1996) – วันสถาปนามหาวิทยาลัยทักษิณ
พ.ศ. 2543 (ค.ศ. 2000) – ประเทศเซอร์เบียและมอนเตเนโกรเข้าร่วมเป็นสมาชิกสหประชาชาติ
พ.ศ. 2551 (ค.ศ. 2008) – ครอบครัวความจริงวันนี้สัญจร ครั้งที่ 2 จัดขึ้นที่ราชมังคลากีฬาสถาน ภายในศูนย์กีฬาหัวหมาก ระหว่างเวลา 17.00-23.00 น.